Campania electorală nu a ajuns în cătunele din munți: „N-am știut”. Oamenii, nevoiți să meargă două ore prin pădure până la urne
Pentru românii care trăiesc în satele izolate din munți dreptul de vot este restricționat de mai multe bariere. Informațiile nu prea ajung în aceste zone izolate, iar distanțele până la cele mai apropiate secții de votare sunt, pentru mulți, imposibil de parcurs. Vestea că românii își aleg, din nou, președintele i-a luat prin surprindere pe unii localnici din Ineleț, județul Caraș-Severin. „N-am știut”, recunoaște o femeie în vârstă de 87 de ani.